天門靈泉院
作者：周朴
朝代：唐

paragraphs: 華亭參後最幽玄，一句能教萬古傳。
猿抱子歸青嶂後，鳥銜花落碧崖前。
雖知物理無窮際，却恐滄溟有盡年。
爲報五湖雲外客，何妨來此老林泉。
（按：《沅湘耆舊集》卷八云：「琮案：元慈利張兌《天門山圖詩》末云：『可憐宜都周內史，古冢纍纍在山址。
感時撫景亦愴然，周朴小詩何足擬？
』即指此詩也。
次聯爲中和間僧傳明語。
傳明即善會，自鶴林入夾山，有僧問如何是夾山境，答以猿抱子歸云云，朴即用其語也。
」）。